### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V, KF, R og Leonora Klausen**

**Hvad vil vi gerne opnå? Hvorfor stilles forslaget?**

[adresse] i [adresse] V løber fra [adresse] i syd til [adresse] mod nord. Vejen forbinder således Brabrand og Tilst. Trafikken på vejen er tæt og tung, og alt for tit bliver der kørt for hurtigt og hensynsløst. Begrebet vanvidskørsel, som har fyldt på andre veje i området, vil desværre også ofte være helt på sin plads at anvende om kørslen på [adresse].

Byrådet har for nylig vedtaget, at der skal bygges en ny, stor daginstitution på [adresse]. Adressen ligger for enden af en lille privat fællesvej, som også betjener en skole og en spejderhytte. Det må derfor forventes, at mange børn i fremtiden vil blive kørt fra boliger i Tilst og andre steder i garantidistriktet til det nye dagtilbud.

Det foreslås derfor, at der etableres en rundkørsel ud for stikvejen til dagtilbud og skole. Rundkørslen vil generelt sikre bedre fremkommelighed og bedre trafiksikkerhed i det borgerrige område omkring [adresse] ved at tage toppen af hastigheden på vejen. En sådan løsning vil gavne børn, unge og voksne med tilknytning til [adresse], [adresse], Egebakkeskolen, [adresse], spejderne, børn og forældre i det nye dagtilbud og ikke mindst beboere i boligkvartererne omkring vejen. I tillæg til rundkørslen foreslås det, at der etableres yderligere trafikale forbedringer på [adresse] for at dæmpe hastigheden. Det kan ske ved at sænke hastighedsgrænsen, ved etablering af bump, chikaner, svingbaner, høje kantsten eller lignende.

**Eventuelle input til hvem, hvad, hvordan og hvor mange ressourcer**

Det estimerede beløb til etablering af rundkørslen er 2,4 mio. kr.

Kontaktpersoner fra partierne: Tobias Rasmussen, Sørine Andersen, Alvin Henriksen, Hugo Danielsen og Leonora Klausen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.